als_Latn dik_Latn sna_Latn
Modelet më të fundit të iPhone-ve të Apple-it ishin telefonat inteligjentë më të vjedhur në Angli dhe Uells në periudhën gusht 2012-janar 2014. Këtë njoftim e ka bërë të ditur Ministria e Brendshme në Angli, sipas së cilës, modelet që vidhen më tepër janë iPhone 5 , 5C, 5s dhe 4S (që janë njëkohësisht më të kushtueshmit), ndërkohë këta ndiqen nga modeli BlackBerry 9790. Telefonat Samsung dhe HTC ishin gjithashtu pjesë e indeksit.
Integrimi i veçorive të sigurisë tek telefonat ka bërë që të ulet niveli i vjedhjeve të tyre. Industria e telefonave mobile ka marrë masa ndaj hajdutëve, dhe kanë krijuar gjithashtu veçori të reja që lejojnë gjurmimin e telefonave nëse ata vidhen.
Gratë dhe personat që janë 14 deri në 24 vjeç janë grupmoshat që sulmohen më shumë për t’u grabitur telefonat. Madje mundësia më e madhe për grabitje qëndron gjatë kohës kur njerëzit janë të pakujdesshëm, dhe janë duke parë ose duke folur në telefon.
Gjatë periudhës 2012-2013 ishin 742 mijë viktima, telefonat e të cilëve u vodhën në Angli dhe Uells. Vetëm në Londër, pothuajse 100 mijë telefona mobile janë raportuar të vjedhur në polici gjatë vitit 2013.
(Herë të lexuara: 689)
als_Latn als_Latn als_Latn als_Latn als_Latn